**«Усинск – республикаса войвылын гырысь промышленнöй шöрин, сы вöсна танi колö бурджыка видзöдны экология бöрся», - висьталiс Коми Республикаса Юралысь Вячеслав Гайзер.**

Усинскö удж серти ветлiгöн Коми Республикаса Юралысь участвуйтiс Усинскын гöгöртас видзöм кузя сöвещаниеын.

Вячеслав Гайзер участвуйтiс Усинскын гöгöртас видзöм кузя сöвещаниеын. Докладъясöн сёрнитiсны промышленносьт, вöр-ва озырлун, виччысьтöм лоöмторъяс министерствоясса, а сiдзжö – прокуратураса, дöзьöр органъясса да мусир перъян кампанияясса юрнуöдысьяс.

Сöвещание вылын висьталiсны медшöр мераяссö, медым бырöдны талунъя мытшöдъяс. Сы лыдын мусир перъян кампанияясса став юрнуöдысьлы вöлi вöзйöма нуöдны гöгöртас видзöмын быдöнлы восьса политика. «Оз ков кутчысьны вöвлöм практикаö, колö ставлы юöртны виччысьтöм лоöмторъяс йылысь. Власьтъяслы, дöзьöр органъяслы, олысьяслы колö тöдны лоöмторъяс йылысь. Чайта, мый мупытшса озырлунöн став вöдитчысьлы, промышленнöй вынйöр сöвмöдöмысь öтдор, колö вöчны ставсö, медым миянöс кытшалысь гöгöртас лоас бурöн танi олысь да уджалысь йöзлы», - висьталiс Коми Республикаса Юралысь.